Η τοποθεσία του σπιτιού είναι εξαιρετική! Βρίσκεται σε εντυπωσιακό ορεινό σημείο με θέα τη θάλασσα. Είναι πολύ κοντά στην παραλία Ρόχαρι και στο γραφικό χωριό του Πύργου, διαδρομές που αξίζει να τις κάνει κανείς και με τα πόδια! Το σημείο είναι πολύ ήσυχο, ενώ τις βραδινές ώρες απολαμβάναμε έναν υπέροχο έναστρο ουρανό. Τα πρωινά, αξίζει μία βουτιά στη πισίνα που διαθέτει το συγκρότημα, η οποία βρίσκεται επίσης σε πολύ όμορφο σημείο. Το σπίτι είναι ευρύχωρο, φιλοξενεί άνετα 7 άτομα, είτε ζευγάρια είτε παρέα, με μεγάλη κουζίνα και μπάνιο. Στα πλεονεκτήματα του σπιτιού η κάτασπρη, νησιώτικη εσωτερική αυλή, με χτιστούς καναπέδες και ξαπλώστρες, ιδανική για όλες τις ώρες, όσο και να φυσάει στο νησί (αντιανεμική), και το χτιστό τραπεζάκι και πάγκος στο εξωτερικό μέρος του σπιτιού το οποίο διαθέτει και την πιο εντυπωσιακή θέα. Η οικοδέσποινα του σπιτιού ήταν πολύ φιλική, βοηθητική και συνεννοήσιμη, διαθέσιμη να μας εξυπηρετήσει ό,τι και αν χρειαζόμαστε. Θα το επισκεφτούμε ξανά σίγουρα!